Saturnia pyri
Saturnia pyri (Fluturele ochi de păun mare) este cel mai mare lepidopter din Europa, aparținând familiei Saturniidae.

Caracterizare
Este cel mai mare fluture din fauna Europei. Anvergura aripilor variază între 120-150 mm. Culoarea de fond a aripilor este brună-roșiatică, atât cele anterioare, cât și cele posterioare, iar începând cu partea lor mediană și până la marginea externă sunt cafenii și fiecare din ele are câte o bandă transversală dublă, dințată la partea mediană și una antebazală mai scurta. Aripile anterioare au la partea de bază câte o pată mare, triunghiulară de culoare cafenie, care este mărginită la partea externă de banda exterioară. La partea mediană a fiecărei aripi există câte un cerc de culoare neagră, conturat printr-o bordură albă și una albăstruie, iar la exterior prin două cercuri: unul roșcat și unul negru; fiecare din ele este pupilat cu o pată albă în formă de semilună. Masculii au antenele puternic pectinate. Abdomenul este cafeniu-închis, masiv, cu benzi transversale de culoare deschisă. Corpul cu pubescență deasă și lungă.

Habitat
Se întâlnește în grădini, livezi, parcuri, la lizieră și în poienile pădurilor cu esențe foioase.

Biologie și ecologie
Este o specie monogoneutică (prezintă o singură generație pe an). Indivizii adulți zboară în amurg și noaptea, începând cu luna aprilie și până în iunie. Larvele se dezvoltă în decursul perioadei mai-august, pe diferiți pomi fructiferi (par, mar, cireș, etc.), dar și pe frasin (Fraxinus excelsior), porumbrel (Prunus spinosa), hrănindu-se cu frunzele acestora. Ulterior, omida construiește un cocon, în care se împupează. Hibernează în stadiul de pupă. Fiecare cocon se va transforma în fluture primăvara următoare - mod de dezvoltare numit metamorfoză completă. Adulții fluturelui ochi de păun de noapte trăiesc aproximativ o săptămâna, și nu se hrănesc în scurta lor viață - nici nu au trompă.

Specia a fost de obicei observată zburând la sursele de lumină. 

Conform UICN este o specie amenințată cu dispariția. Este interzisă colectarea speciei de către colecționari, și se recomandă reducerea tratamentelor cu substanțe chimice toxice în livezi și în ecosistemele forestiere.

Areal
Europa Centrală și de Sud, Asia Mică, Caucaz, Africa de Nord.

Legături externe 

 Saturnia pyri, salvaeco.org

Saturniinae
Lepidoptere din România
Lepidoptere din Republica Moldova
Saturnia pyri ( Fluturele ochi de păun mare ) este cel mai mare lepidopter din Europa , aparținând familiei Saturniidae . Caracterizare Este cel mai mare fluture din fauna Europei . Anvergura aripilor variază întremm . Culoarea de fond a aripilor este brună-roșiatică , atât cele anterioare , cât și cele posterioare , iar începând cu partea lor mediană și până la marginea externă sunt cafenii și fiecare din ele are câte o bandă transversală dublă , dințată la partea mediană și una antebazală mai scurta . Aripile anterioare au la partea de bază câte o pată mare , triunghiulară de culoare cafenie , care este mărginită la partea externă de banda exterioară . La partea mediană a fiecărei aripi există câte un cerc de culoare neagră , conturat printr- o bordură albă și una albăstruie , iar la exterior prin două cercuri : unul roșcat și unul negru ; fiecare din ele este pupilat cu o pată albă în formă de semilună . Masculii au antenele puternic pectinate . Abdomenul este cafeniu-închis , masiv , cu benzi transversale de culoare deschisă . Corpul cu pubescență deasă și lungă . Habitat Se întâlnește în grădini , livezi , parcuri , la lizieră și în poienile pădurilor cu esențe foioase . Biologie și ecologie Este o specie monogoneutică ( prezintă o singură generație pe an ) . Indivizii adulți zboară în amurg și noaptea , începând cu luna aprilie și până în iunie . Larvele se dezvoltă în decursul perioadei mai-august , pe diferiți pomi fructiferi ( par , mar , cireș , etc. ) , dar și pe frasin ( Fraxinus excelsior ) , porumbrel ( Prunus spinosa ) , hrănindu -se cu frunzele acestora . Ulterior , omida construiește un cocon , în care se împupează . Hibernează în stadiul de pupă . Fiecare cocon se va transforma în fluture primăvara următoare - mod de dezvoltare numit metamorfoză completă . Adulții fluturelui ochi de păun de noapte trăiesc aproximativ o săptămâna , și nu se hrănesc în scurta lor viață - nici nu au trompă . Specia a fost de obicei observată zburând la sursele de lumină . Conform UICN este o specie amenințată cu dispariția . Este interzisă colectarea speciei de către colecționari , și se recomandă reducerea tratamentelor cu substanțe chimice toxice în livezi și în ecosistemele forestiere . Areal Europa Centrală și de Sud , Asia Mică , Caucaz , Africa de Nord . Legături externe Saturnia pyri , salvaeco.org Saturniinae Lepidoptere din România Lepidoptere din Republica Moldova